**EFOP-1.4.4-17-2017-00067**

**„Kápolnai roma lányok esélynövelő programja” „Választhatsz másik jövőt!”**

**Kedvezményezett: Kápolna Község Roma Nemzetiségi Önkörmányzata**

Az elmúlt időszakban is tovább folytatódott a roma lányok esélynövelő programja. Továbbra is heti, illetve havi rendszerességgel találkoznak a mentorok a lányokkal és segítik őket az integrációban.

Most is több alkalommal hívtunk előadókat, akik segítettek irányt mutatni a lányoknak a további életükhöz.

- Ilyen előadónk volt Debreceni László bokszoló, aki a Gyöngyösi Ökölvívó Szakosztály vezető edzője. A találkozó alkalmával két másik bokszoló tanítványával mutattak meg egy-két fogást az érdeklődőlányoknak. Majd egy rövid bemutatót is tartottak, aminek igen nagy sikere volt. Egy-egy ilyen bemutató alkalmával különböző életutak bemutatásával szeretnénk a lányok figyelmét felhívni az egyes jelenségekre, a helyesmintára.

- A további csoportos mentorálás alkalmával farsangi álarcot készítettek a lányok és természetesen szó esett a farsangi ünnepkörről is.

- Szintén beszélgetőkör keretein belül a családon belüli munkamegosztásról is szó esett.

- Márciusban a nemzeti ünnepet méltóképpen megünnepeltük. Nem csak beszélgettünk a magyarságról, az ünnepről, de a községi megemlékezésen több lány is aktív szereplője volt műsornak. Ezek az alkalmak is remek mintául szolgálnak, hogy hogyan kell egy-egy ünnepet lebonyolítani.

- Fontosnak tartjuk a lányok egészségügyi állapotát. Ezért is hívtunk két egészségügyi dolgozót, akik vérnyomást és vércukorszintet mértek. Valamint készséggel álltak a lányok rendelkezésére, ha kérdéseik voltak. A tevékenységek célja felhívni a figyelmet a szűrővizsgálatok fontosságára, továbbá az egészségtudatosságra nevelés, ill. az esetleges betegségek korai felismerése és szükség esetén kezelésre irányítás.

- További szórakozási lehetőséget is szeretnénk biztosítani a programban részt vevő lányoknak, így az egyik találkozó alkalmával a poroszlói Tisza-tavi Ökocentrumba látogatnak majd el a lányok. Ezzel a kirándulással is lehetőséget biztosítunk a szabadidő hasznos eltöltésére.

Kecskésné Kerékgyártó Andrea

szakmai vezető